หวั่นสหรัฐฯฉุดประเทศอื่นกังวัลไวรัสซิกาในไทย ระยะสั้นกดดันหุ้นท่องเที่ยว
หวั่นแถลงการณ์สหรัฐฯฉุดประเทศอื่นกังวัลไวรัสซิกาในไทย ระยะสั้นอาจกดดันหุ้นท่องเที่ยว
30 ก.ย. 2559

ผู้สื่อข่าวรายงานว่า จากกรณีที่รัฐบาลสหรัฐออกแถลงการณ์เตือนนักท่องเที่ยวที่จะเดินทางไปยังกลุ่มประเทศในเอเชียตะวันออกเฉียงใต้ทั้ง 11 ประเทศ ได้แก่ ไทย บรูไน เมียนมา กัมพูชา อินโดนีเซีย ลาว มาเลเซีย มัลดีฟส์ ฟิลิปปินส์ ติมอร์-เลสเต และเวียดนาม ให้ระมัดระวังและพิจารณาสถานการณ์ความเสี่ยงที่อาจติดเชื้อไวรัสซิกา โดยนักวิเคราะห์รายหนึ่งได้ให้ความเห็นว่าในปัจจุบันมีนักท่องเที่ยวชาวสหรัฐเข้าประเทศไทยปีละ 8-9 แสนคน คิดเป็นสัดส่วน 2-3% ของนักเที่ยวเที่ยวชาวต่างชาติ ซึ่งยังมองว่าอาจไม่มีนัยสำคัญมากนักเมื่อเทียบกับจีน 29% แต่การออกแถลงการในครั้งนี้อาจสร้าง sentiment เชิงลบ และทำให้ประเทศอื่นๆ เริ่มพิจารณาและออกแถลงการเกี่ยวกับไวรัสซิกาดังกล่าวตามมาได้ ดังนั้นหุ้นเกี่ยวเนื่องกับการท่องเที่ยว หรือ สายการบิน อาจได้รับผลกระทบแรงกดดันในระยะสั้น